བོད་ཀྱི་སྲོལ་རྒྱུན་བརྩམས་སྒྲུངདེར་ཕྱིར་བལྟས་བྱས་ཤིང་།དབྲི་དགོས་པ་སྐོར་ཞིག་ཕྲི་བའི་ཤུལ་ན་བོད་ཀྱི་བརྩམས་སྒྲུངགི་ཁྱད་ཆོས་ཡོད་པ་ཅན་ཞིག་ལུས་ཡོད་པ་རབ་རྟོག་བརྩམས་སྒྲུང་འདིའོ།།རབ་རྟོག་བརྩམས་སྒྲུང་བྱ་བའི་མིང་འདི་སྔར་མེད་གསར་དུ་བཏགས་པའི་ཐ་སྙད་ཅིག་ཡིན།འདིའི་མིང་གི་གོ་དོན་ནི་མི་མ་ཡིན་པ་སེམས་ལྡན་ནམ་སེམས་མེད་གང་རུང་ཞིག་བརྩམས་སྒྲུང་གི་བརྗོད་བྱར་བཀོད་ནས།དེ་དག་ལ་མིའི་བསམ་སྤྱོད་དང་འཚོ་བའི་ཁྱད་པར་སྦྱིན་ཞིང་མི་རུ་རྟོག་སྟེ།བྱུང་རིམ་དང་དོན་དག་ཅིག་གི་སྟེང་ནས་རྩོམ་པ་པོའི་བསམ་བློ་མཚོན་པར་བྱེད་པའམ་རྗོད་པར་བྱེད་པའི་བརྩམས་སྒྲུང་གི་ཐོག་མའི་རིགས་ཤིག་ལ་གོ་བ་ཡིན།དཔེར་ནཔོ་ཏ་ལ་ཀུན་ཏུ་དགའ་བའི་གཏམདང་།གཏམ་པདྨའི་ཚལ་གྱི་ཟློ་གརབྱ་མགྲིན་སྔོན་ཟླ་བའི་རྟོགས་བརྗོདརྫ་ཙིག་གི་གཏམ་རྒྱུདབྱ་སྤྲེལ་གཏམ་རྒྱུདསོགས་ལྟ་བུ།འདི་དག་ལ་བོད་ཀྱི་ཟློས་གར་བརྩམས་ཆོས་ལྟར་དུ་གཏམ་རྒྱུད་ཀྱ་བྱུང་རིམ་ལ་མི་རིགས་གཞན་གྱི་གཏམ་རྒྱུད་ལ་བཅོས་སྒྲིག་བྱས་པའི་གཞན་རྟེན་གྱི་ཆ་དེ་མེད་ལ།ཚུར་སྣང་བྱས་པའི་འཚོ་བ་དང་རིག་གནས་གཞན་རིགས་ཀྱི་ཡིན་པ་ལྟ་བུའི་བར་ཐག་ཀྱང་མེད།དེ་བཞིན་རྣམ་ཐར་རྟོགས་བརྗོད་ལྟར་དུ་ལོ་རྒྱུས་དང་སྙན་ངག་ཡིན་པ་ཞིག་བརྩམས་སྒྲུང་དུ་བཏགས་པ་ལྟ་བུ་ཞིག་ཀྱང་མིན།རབ་རྟོག་བརྩམས་སྒྲུང་འདི་དག་ལ་གསར་རྩོམ་གྱི་ཆ་ཤིན་ཏུ་ནས་ཡོད་ལ་སྙན་ངག་ཡིན་པ་ཞིག་ལ་བརྩམས་སྒྲུང་དུ་བཏགས་པ་ལྟ་བུ་ཞིག་ཀྱང་མིན།རབ་རྟོག་བརྩམས་སྒྲུང་འདི་དག་ལ་གསར་རྩོམ་གྱི་ཆ་ཤིན་ཏུ་ནས་ཡོད་ལ་རྟོག་བཟོའམ་བློས་བསླངས་ཀྱི་ཆའང་ཤིན་ཏུ་ནས་ཡོད།འདི་ནི་བོད་རིགས་ཀྱི་བརྩམས་སྒྲུང་གི་འདུ་ཤེས་གསར་དུ་སད་པའི་དན་རྟགས་ཀྱང་ཡིན།དེ་བས་བརྩམས་སྒྲུང་གི་ཚད་ངེས་ཅན་ཞིག་ནས་བཤད་ན་རབ་རྟོག་བརྩམས་སྒྲུང་འདི་ཉིད་ལ་བོད་ཀྱི་བརྩམས་སྒྲུང་གི་ཐུན་མིན་གྱི་ཆ་མངོན་པར་ལྡན་ལ།འདིས་སྲོལ་རྒྱུན་བརྩམས་སྒྲུང་ལས་གྲངས་དང་སྤུས་ཀ་རྩོམ་པ་པོའི་གྲངས་བཅས་ཀྱི་ཐད་ནས་གོ་ས་ངེས་ཅན་ཞིག་བཟུང་ཡོད།